สิบล้อชนจยย.ของพ่อค้าตามสั่งที่นครนายก ก่อนทับจนร่างแหลก คาสี่แยกบ้านนา
สิบล้อชนจยย.พ่อค้าอาหารตามสั่ง ทับร่างแหลกคาบริเวณสี่แยกบ้านนา บนถนนสายบ้านนา-บางอ้อ จ.นครนายก เผยสิบล้อกำลังจะไปรับไข่ไก่ ชนกับจยย.พ่อค้าที่เอาข้าวกล่องมาส่งลูกค้าตร.เร่งสืบหาสาเหตุแล้วเมื่อเวลา 10.45 น. ของวันที่ 11 มีนาคม 2563 ร.ต.อ.สุนทร สุวลักษณ์ รอง สว.(สอบสวน) สภ.บ้านนา จ.นครนายก ได้รับแจ้งมีอุบัติเหตุรถบรรทุกสิบล้อชนรถจักรยานยนต์มีผู้เสียชีวิต เหตุเกิดถนนสายบ้านนา-บางอ้อ บริเวณสี่แยกบ้านนา หมู่ 5 ต.บ้านนา อ.บ้านนา จึงพร้อมด้วย นพ.ฐาปกรณ์ พรประภาศักดิ์ แพทย์เวร รพ.บ้านนา และมูลนิธิร่วมกตัญญู (จุดบ้านนา) รีบไปตรวจสอบที่เกิดเหตุพบรถ 10 ล้อ ยี่ห้ออีซูซุ สีขาว ทะเบียน 80-7874 นครนายก จอดอยู่กลางถนน หน้ารถพบรถ จักรยานยนต์ ยี่ห้อฮอนด้า สีเหลือง ทะเบียน กธข 810 นครนายก ถูกชนติดคาหน้ารถครูดไปกับถนน ห่างกันประมาณ 50 เมตร พบศพทราบชื่อ นายสมนึก บุญเสริม อายุ 45 ปี หมู่ 5 ต.ป่าขะ อ.บ้านนา จ.นครนายก คอหัก มันสมองกระจาย ใบหน้าเละ นอนคว่ำอยู่กลางถนน อยู่ในชุดเสื้อคลุมแขนยาวสีดำ กางเกงยีนส์ขายาวจากการสอบสวน นายนรินทร์ ทำทรัพย์ อายุ 38 ปี ชาวบ้าน หมู่ 8 ต.เขาเพิ่ม อ.บ้านนา คนขับรถ 10 ล้อ ยืนรอให้การว่า ขับรถมาจาก ต.พิกุลออก มุ่งหน้าบ้านนา จะไปบรรทุกไข่ไก่ที่บริษัทแห่งหนึ่ง พอมาถึงที่เกิดเหตุได้ยินเสียงดังตูม นึกว่ายางระเบิดจึงจอดรถลงมาดูพบว่าชนรถจักรยานยนต์ติดอยู่หน้ารถและสอบถามชาวบ้านทราบว่า นายสมนึก ผู้ตายเป็นพ่อค้าขายอาหารตามสั่ง ก่อนเกิดเหตุ ขี่รถจักรยานยนต์มาส่งข้าวกล่องให้ลูกค้า ขากลับถูกรถ 10 ล้อชนทำให้เสียชีวิต จึงให้มูลนิธิฯ นำศพส่ง รพ.ศูนย์การแพทย์สมเด็จพระเทพรัตนราชสุดาฯ สยามบรมราชกุมารี มศว องครักษ์ ชันสูตรสาเหตุการเสียชีวิตให้แน่ชัด และจะได้สอบปากคำคนขับรถ 10 ล้อ เพื่อหาสาเหตุที่แท้จริงต่อไป.
สิบล้อชนจยย.พ่อค้าอาหารตามสั่ง ทับร่างแหลกคาบริเวณสี่แยกบ้านนา บนถนนสายบ้านนา-บางอ้อ จ.นครนายก เผยสิบล้อกำลังจะไปรับไข่ไก่ ชนกับจยย.พ่อค้าที่เอาข้าวกล่องมาส่งลูกค้า ตร.เร่งสืบหาสาเหตุแล้ว
สิบล้อชนจยย.,พ่อค้าอาหารตามสั่ง,สิบล้อทับตาย,สี่แยกบ้านนา,อ.บ้านนา,นครนายก,สภ.บ้านนา,ข่าวทั่วไป